56. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 18038 της 15/24 Απρ. 1975 (ΦΕΚ Β΄  437) Περί συστάσεως Πειθαρχικών Συμβουλίων Προσωπικού παρά τω Υπουργείω Βιομηχανίας. Έχοντες υπ΄ όψει τας διατάξεις των άρθρ. 1 και 34 του Νόμ. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.» αποφασίζομεν: Συνιστώμεν παρά τη Κεντρική Υπηρεσία του Υπουργείου Βιομηχανίας τα κάτωθι πειθαρχικά Συμβούλια Προσωπικού. α)Εν Πειθαρχικόν Συμβούλιον Προσωπικού, αρμόδιον δια την κρίσιν υπαλλήλων επί βαθμώ 6ω έως και 2ω, αποτελούμενον εκ 5 μελών, λαμβανομένων εκ των εν παρ. 2 του άρθρ. 1 του Νόμ. 22/1975 (τόμ. 2Α σελ. 316,705) οριζομένων προσώπων. β)Έτερον Πειθαρχικόν Συμβούλιον Προσωπικού, αρμόδιον δια την κρίσιν των υπαλλήλων 7ου βαθμού και κατωτέρων, αποτελούμενον εκ 3 μελών, λαμβανομένων εκ των εν παρ. 3 του άρθρ. 1 του αυτού ως άνω Νόμου οριζομένων προσώπων. Η παρούσα δημοσιευθήτω δια της Εφημερίδος της Κυβερνήσεως. 